Mahometo

Mahometo (in arabico: محمد, Muḥammad), nato circa 570 in Mecca et mortuo circa 632 in Medina, es figura religioso arabico, fundatore de islamo.

Circa 610, incipe ad doce ad habitantes de Mecca preceptos religioso sub forma de versiculos de Corano, quem dice es verbo de Deo dictato ad illo ab archangelo Gabriel. Crescentia de gruppo inquieta polytheistas traditionales de Mecca, qui obliga Mahometo et suo sectatores ad emigra in Medina in 622 (hegira). In isto urbe, Mahometo propaga suo religione et se transforma in capite politico et militario: fac multo conquistas et capta Mecca.

Post suo morte in 632, guerra de successione inter sectatores de duo de suo companiones, Abū Bakr et ʾAlī, suscita scissione inter sunnismo et siismo.